stanford-oval/wikipedia huggingface dataset:
Vickie Guerrero

Vickie Guerrero
Vickie Guerrero (s. 16. huhtikuuta 1968 El Paso, Texas, Yhdysvallat) on entinen yhdysvaltalainen showpainija. Guerrero oli "naimisissa" Edgen kanssa juonen mukaan.selvennä Pari erosi myöhemmin riitojen vuoksi. Huhujen mukaan Guerrero lopetti Monday Night RAWissa, koska hänen ex-miehensä ei paininut RAW:issä vaan SmackDownissa.[lähde? ]
Guerrero oli Eddie Guerreron kanssa naimisissa, kunnes tämä menehtyi sydänkohtaukseen. Vickie Guerrero "halvaantui", kun Undertaker teki hänelle Tombstone Piledriverin. Siitä lähtien hän on kulkenut pyörätuolissa Chavo Guerreron ohjastamana. Hän toipui vammasta vuonna 2008, jolloin hän liittoutui Big Shown kanssa ja haastoi Undertakerin Backlashin jälkeen. Undertakerin tullessa kehään valojen sammuessa, hän vei Chavon kehästä pukuhuoneisiin, ja Big Show meni etsimään Chavoa. Vickie jäi yksin kehään, jolloin Undertaker teki hänelle tombstone piledriverin.
Guerrero debytoi WWE:ssä vuonna 2005. Vickie Guerrero poistui WWE:stä 2009, mutta palasi WWE:hen SmackDown! Anniversary show’ssa. Vickie työskenteli Dolph Zigglerin ja Jack Swaggerin managerina. Vickie toimi myös 9 kuukautta WWE Raw:n Konsultoivana managerina, kunnes hänet erotettiin yleisöäänestyksellä 8.7.2013.
Venezuelan jalkapallomaajoukkue

Venezuelan jalkapallomaajoukkue edustaa Venezuelaa jalkapallon maajoukkuekilpailuissa. Se on maanosansa Etelä-Amerikan ainoa joukkue, joka ei ole koskaan selviytynyt jalkapallon maailmanmestaruuskilpailuihin eikä ole voittanut Copa Américaa. Venezuelan parhaat sijoitukset Copa Américassa ovat viides sija vuodelta 1967 ja neljäs sija vuodelta 2011. Se jäi 12 kertaa peräkkäin alkulohkoihin. Isännöimässään vuoden 2007 turnauksessa se pääsi lohkovoittajana puolivälieriin, joissa se hävisi Uruguaylle maalein 1–4.
Menestys arvokilpailuissa

| 0 | 1 | 2 |
| --- | --- | --- |
|  Maailmanmestaruuskilpailut 1930–1954 – Ei osallistunut  1958 – Luovutti karsinnoissa  1962 – Ei osallistunut  1966–1970 – Ei selviytynyt karsinnoista  1974 – Luovutti karsinnoissa  1978–2022 – Ei selviytynyt karsinnoista |   |  Copa América 1916–1963 – Ei osallistunut  1967 – Viides sija  1975 – 1. kierros  1979 – 1. kierros  1983 – 1. kierros  1987 – 1. kierros  1989 – 1. kierros  1991 – 1. kierros  1993 – 1. kierros  1995 – 1. kierros  1997 – 1. kierros  1999 – 1. kierros  2001 – 1. kierros  2004 – 1. kierros  2007 – Puolivälierät  2011 – Neljäs sija  2015 – 1. kierros  2016 – Puolivälierät  2019 – Puolivälierät  2021 – 1. kierros |
Aiheesta muualla

Kuvia tai muita tiedostoja aiheesta Venezuelan jalkapallomaajoukkue Wikimedia Commonsissa
Conmebolin maajoukkueet
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  Argentiina |  Bolivia |  Brasilia |  Chile |  Ecuador |  Kolumbia |  Paraguay |  Peru |  Uruguay |  Venezuela |
Vicki Peterson

Vicki Peterson
Victoria Anne Theresa "Vicki" Peterson (s. 11. tammikuuta 1958) on yhdysvaltalainen rocklaulaja ja -kitaristi. Hän perusti The Bangles -yhtyeen yhdessä Susanna Hoffsin ja siskonsa Debbi Petersonin kanssa.
Petersonin muuhun uraan kuuluu muun muassa toiminta Continental Drifters - ja The Psycho Sisters -yhtyeissä.
Veljko Bakašun

| Mitalit> Maa:   Jugoslavia.Miesten vesipallo. Olympialaiset  | Mitalit> Maa:   Jugoslavia.Miesten vesipallo. Olympialaiset  | Mitalit> Maa:   Jugoslavia.Miesten vesipallo. Olympialaiset  | Maa:   Jugoslavia> Miesten vesipallo. |
| --- | --- | --- | --- |
|  Hopeaa | Helsinki 1952 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Torino 1954 |  |  |
|  Pronssia | Wien 1950 |  |  |
Veljko Bakašun (serb. Вељко Бакашун, 14. kesäkuuta 1920 Split, Serbien, kroaattien ja sloveenien kuningaskunta – 17. heinäkuuta 2007 Korčula, Kroatia) oli Jugoslaviaa edustanut vesipalloilija ja olympiamitalisti.
Bakašun saavutti Jugoslavian maajoukkueessa olympiahopeaa Helsingissä 1952, EM-hopeaa Torinossa 1954 ja EM-pronssia Wienissä 1950. Hän kilpaili myös Lontoon kesäolympialaisissa 1948.
Aiheesta muualla

Veljko Bakašun Kansainvälinen olympiakomitea. (englanniksi)
Vasílis Papageorgópulos

| Mitalit | Mitalit | Mitalit |  |
| --- | --- | --- | --- |
|  Papageorgópulos vuonna 2009. |  Papageorgópulos vuonna 2009. |  Papageorgópulos vuonna 2009. |  |
Maa:   Kreikka
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Pronssia | Helsinki 1971 | 100 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | München 1976 | 60 m |  |
|  Pronssia | Grenoble 1972 | 50 m |  |
Vasílis Papageorgópulos (kreik. Βασίλης Παπαγεωργόπουλος; joskus myös Vassilios Papageorgopoulos tai Vassilis Papageorgopoulos; s. 27. kesäkuuta 1947 Thessaloniki) on kreikkalainen entinen yleisurheilija, joka kilpaili pikajuoksussa. Nykyisin hän on poliitikko ja Thessalonikin pormestari.
Urheilu-ura

Ulkoradoilla Papageorgópulos voitti pronssia Helsingin EM-kisoissa 1971 100 metriltä. Hän voitti Välimeren kisoissa samalta matkalta kultaa İzmirissä 1971 ja hopeaa Algerissa 1975. Papageorgópulos voitti sisäratojen EM-kisoissa kaksi mitalia, hopeaa Münchenistä 1976 60 metriltä ja pronssia Grenoblesta 1972 50 metriltä. Hän osallistui olympialaisiin kahdesti, sadan metrin kilpailuihin Münchenissä 1972 ja Montrealissa 1976. Vuonna 1972 hän eteni puolivälieriin saakka, mutta 1976 hän putosi jo ensimmäisellä kierroksella.
Urheilu-ura > Ennätykset

100 m: 10,22 s (1972)
Poliittinen ura

Papageorgópulos opiskeli Thessalonikin yliopistossa ja valmistui hammaskirurgiksi. Hänet valittiin Kreikan parlamenttiin Thessalonikin edustajana vuonna 1981. Tästä eteenpäin hänet on valittu parlamenttiin jokaisissa vaaleissa. Hän on toiminut parlamentissa muun muassa Kreikan Skandinavian-ystävyyskomitean ja huumeiden vastaisen komitean jäsenenä. Papageorgópulos on ollut Thessalonikin pormestari vuodesta 1999 lähtien. Hän toimi myös Kreikan urheiluministerinä ja rakennutti kaudellaan uusia urheilupaikkoja.
Veljet

| Veljet |
| --- | --- |

Tyyli:  draama
Kestoaika:  42 min
Alkuperämaa:   Suomi
Verkko:  MTV3
Esitetty:  7. tammikuuta – 28. tammikuuta 2008
Jaksoja:  4
Tuotanto
Tuottaja(t):  Tuula Jääskeläinen
Vastaava(t) tuottaja(t):  Teea Hyytiä
Ohjaaja(t):  Dome Karukoski
Käsikirjoittaja(t):  Pekko Pesonen
Säveltäjä(t):  Jukka Immonen
Leikkaaja(t):  Harri Ylönen
Kuvaaja(t):  Pini Hellstedt
Tuotantoyhtiö(t):  Jarowskij
Aiheesta muualla
Virallinen sivusto
IMDb 
Veljet on vuonna 2007 valmistunut, suomalainen neliosainen minisarja, jonka on ohjannut Dome Karukoski ja käsikirjoittanut Pekko Pesonen. Se esitettiin MTV3:lla tammikuussa 2008.
Sarja kertoo Vihdissä asuvasta 16-vuotiaasta Pyrystä ja hänen ADHD:tä sairastavasta veljestään Otosta.
Rooleissa

Mikko Neuvonen – Pyry
Ville Jokinen – Otto
Kirsti Väänänen – Anna-äiti
Timo Tuominen – Niko-isä
Ada Kukkonen – Sanni
Sivurooleissa nähdään muun muassa:
Zagros Manuchar – Jani
Eemi Lamberg – Maken pikkuveli
Vatsahuuhtelu

Vatsahuuhtelu on lääkintähenkilökunnan suorittama mahalaukun tyhjentäminen. Se suoritetaan työntämällä yhden senttimetrin paksuinen liukkaalla materiaalilla päällystetty letku sisään potilaan nenästä edelleen nielun kautta mahaan.
Letkun kautta lasketaan mahaan steriiliä suolaliuosta, johon mahalaukun sisältö sekaantuu ohueksi liuokseksi, joka voidaan  imeä letkun kautta pois. Nesteen lisäys ja poisto tehdään niin monesti, että mahaan tulee vain puhtaisiin ruuansulatusnesteisiin sekoittunutta suolaliuosta.
Menettelyä voidaan käyttää, kun maha täytyy tyhjentää esimerkiksi alkoholin ja lääkeaineiden sekoituksesta, jota on nielty joko itsemurha- tai huumaantumistarkoituksessa. Vatsahuuhtelua voidaan käyttää yliannostustapauksissa. Ensisijaisena hoitomuotona nykyään käytetään kuitenkin lääkehiiltä.
Vatajanjärvi

| Vatajanjärvi |
| --- | --- |
Valtiot:  Suomi 
Maakunnat:  Pirkanmaa
Kunnat:  Parkano
Koordinaatit:  62°08′40″N, 22°56′00″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kuivasjärven valuma-alue (35.56)
Laskujoki:  Vatajanjoki 
Järvinumero:  35.563.1.001
Mittaustietoja
Pinnankorkeus:  137,3 m 
Rantaviiva:  4,564 km 
Pinta-ala:  0,70401 km² 
Valuma-alue:  95,9 km² 
 fiVatajanjärvi 
Vatajanjärvi  on Pirkanmaalla Parkanossa Vatajankylän ja Luomankylän välissä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Vatajanjärvi on osa Vatajanjoen valuma-aluetta ja sen alin järvi, josta lyhyt Vatajanjoki saa alkunsa.
Maantietoa

Järven pituus on 1,4 kilometriä, leveys 800 metriä ja sen pinta-ala on 70 hehtaaria. Se sijaitsee Kuivasjärven ja Ylinenjärven välisellä peltoalueella, jossa sijaitsevat Vatajankylä ja Luomankylä. Pääaosa siitä vedestä, joka laskee pois Vatajanjokea myöten, tulee Ylinenjärvestä Isonahonjokea myöten. Järveen laskee lounaasta ja lännestä soilta viisi metsäojaa ja yksi pelto-oja. Pohjoisesta ja idästä siihen laskee kaksi lyhyttä pelto-ojaa ja pitkä metsäoja lähisoilta. Yksi ojista laskee Kakkurilammesta, joka on melkein tyhjiin laskettu lampi järven länsipuolelta. Järvellä on yksi saari, joka sijaitsee ruohottuneen pohjoispään kaislikossa. Rantaviivan pituus on 4,6 kilometriä. Rannoille on jätetty suojavyöhykkeet, mutta suurin osa rannoista ovat peltomaan äärellä. Lounaispuolella metsät reunustavat rantoja. Järven lähiympäristössä sijaitsee kymmenen maatilaa ja yli kymmenen vapaa-ajan asuntoa. Niille pääsee valtatieltä 3 lähtevältä yhdystieltä 13327 ja siitä haarautuvilta kyläteiltä.
Historiaa

Vanhassa 1800-luvulla piirretyssä Parkanon pitäjänkartassa Vatajanjärven rantaviiva kulkee paikoin eri lailla kuin nykyään. Järvellä ei tuolloin ollut vielä saaria, jollainen sillä on nykykartoissa. Myös Kakkurinlammen rantaviiva oli silloin monipolvisempi ja se on varmasti kasvamassa umpeen. Vaikka järvenlaskusta ei ole löytynyt dokumenttia, kielivät vuoden 1959 painetussa peruskartassa olevat vesijättömiden tonttirajat sellaisesta. Vuoden 1985 peruskartassa näkyy pohjoispäässä kaksi uutta saarta. Itärantaan on rakennettu pitkä pengertie kaislikon reunaan asti. Vuoden 1992 kartalla tilanne on säilynyt samana. Nykykartan mukaan rantojen ruohottuminen on pakottanut rantojen ruoppauksiin, jotta avovesi uolttuisi rannalle asti. Näin on tehty länsirannalla ja sen lähellä joen suussa, eteläpäässä ja pohjoispäässä.
Vaskuu

| Vaskuu |
| --- | --- |
 Vaskuun talo 1910-luvulla
 Vaskuu
 Koordinaatit: 62°12′46.22″N, 23°33′24.73″E 
Valtio:  Suomi
Maakunta:  Pirkanmaa
Kunta:  Virrat
Hallinto:  
 – Asutustyyppi:  kylä
Väkiluku:  70
Postinumero:  34730
Infobox OKVirheellinen NIMI-arvo: 
Vaskuu on Virtain kylä, joka sijaitsee keskustasta 18 kilometriä länteen. Kylän läpi kulkee vanha Porintie sekä Pori–Haapamäki-rautatie. Rautatie on nykyään rataliikenteen loputtua vuonna 1985 virkistyskäytössä moottorikelkkailijoille, resiinaretkeilijöille ja lenkkeilijöille.
Vaskuussa toimii vuonna 2003 perustettu Vaskuun kyläseura ry, joka jatkaa Vaskuun Pienviljelijäyhdistyksen (PVY) ja Vaskuun kylätoimikunnan toimintaa. Kyläyhdistyksen toiminnan keskuksena on vuonna 1959 valmistunut, 120 hengen kylätalo, jossa kokoontuu kansalaisopiston piirejä sekä muita piirejä. Sitä käytetään myös erilaisiin juhlatilaisuuksiin.
Historia

Vaskuun alue on vanhaa erämaatalousaluetta. Vaskunrannanmaja- tai -pirtti-niminen rakennus esiintyy asiakirjoissa ensikerran 1600-luvun alussa. Ensimmäinen uudistalon isäntä oli Matti Vaskunmaja vuonna 1735–1756. Vaskuu oli Koron talon maita.
Vaskuun elämä muuttui huomattavasti vilkkaammaksi Porin–Haapamäen radan rakentamisen myötä vuosina 1933–1938, jolloin kylän väkiluku kasvoi yli puolella. Rautatien säännöllinen liikenne alkoi 15. marraskuuta 1938. Henkilöliikenne loppui vuonna 1981 ja tavaraliikenne vuonna 1985.
Aiheesta muualla

Vaskuu Vaskuun kyläyhdistys. Viitattu 17.2.2023.
Virrat
Hauhuu
Herranen
Härkönen
Jäähdyspohja
Killinkoski
Koro
Kotala
Kurjenkylä
Liedenpohja
Ohtola
Vaskivesi
Vaskuu
Äijänneva
Vaskulaarinen dementia

Magneettikuva aivoista potilaalta, jolla on vaskulaarinen dementia.
Vaskulaarinen dementia eli verenkiertoperäinen muistisairaus johtuu aivoverenkiertohäiriöiden aiheuttamista aivomuutoksista. Se on toiseksi yleisin dementian syy (20–30 % tapauksista) Alzheimerin taudin jälkeen.
Vaskulaarisen dementian eli verenkiertoperäisen muistisairauden alatyyppejä ovat pienten suonten tauti, jossa on laaja-alaisia aivojen valkean aineen hapenpuutteesta johtuvia eli iskeemisiä muutoksia, aivojen syvien osien mikroinfarkteja ja mikroverenvuotoja, sekä suurten suonten tauti, jossa aivojen kuorikerroksessa on kortikaalisen osan infarkteja.
Vaskulaarinen dementia ja Alzheimerin tauti voivat esiintyä myös yhtä aikaa, jolloin puhutaan sekamuotoisesta dementiasta eli muistisairaudesta.
Oireet

Vaskulaarisen dementian tyypillisiä oireita ovat toiminnanohjauksen häiriöt, älyllisten toimintojen hidastuminen, tasapainohäiriöt ja käytösoireet. Potilailla on myös muistihäiriöitä, mutta tämä piirre ei ole yhtä hallitseva kuin Alzheimerin taudissa. Taudin tyypistä ja aivoverenkiertohäiriöiden sijainnista riippuen vaskulaariseen dementiaan voi liittyä puheentuoton häiriöitä, halvausoireita, näkökenttäpuutoksia ja kävelyvaikeuksia. Vaskulaarinen dementia voi edetä vähitellen tai portaittain, jolloin taudissa saattaa esiintyä pitkiäkin tasaisia jaksoja.
Tutkiminen

Potilaiden aivojen kerroskuvauksessa eli tietokonetomografiassa tai magneettikuvassa löydetään tavallisesti aivoverenkiertohäiriöiden jättämiä merkkejä, kuten vanhoja aivoinfarkteja, aivoverenvuotoja, aivojen valkean aineen vaskulaarista degeneraatiota eli aivoverisuonten rappeutumista, laajentuneita perivaskulaari eli verisuonta ympäröiviä tiloja ja aivoatrofiaa eli aivojen surkastumista.
Aivojen toiminnallisissa kuvauksissa, kuten SPECT- ja PET-kuvissa, voidaan nähdä aivojen läiskittäisiä muutoksia. Muistihäiriön vaikeusastetta voidaan testata erilaisten muistitestien ja toimintakykymittausten avulla.
Varjojen kaupungit: Luukaupunki

| Varjojen kaupungit: Luukaupunki> The Mortal Instruments: City of Bones |
| --- | --- |

Ohjaaja:  Harald Zwart
Käsikirjoittaja:  Jessica Postigo Paquette
Perustuu:  Cassandra Claren romaaniin Luukaupunki
Tuottaja:  Don Carmody Robert Kulzer
Säveltäjä:  Atli Örvarsson
Kuvaaja:  Geir Hartly Andreassen
Leikkaaja:  Joel Negron
Pääosat:  Lily Collins Jamie Campbell Bower Robert Sheehan
Valmistustiedot
Valmistusmaa:  Yhdysvallat Kanada Saksa
Tuotantoyhtiö:  Screen Gems Constantin Film Produktion GmbH Don Carmody Productions
Levittäjä:  Screen Gems ProVideo Netflix
Ensi-ilta:   23. elokuuta 2013  30. elokuuta 2013
Kesto:  130 minuuttia
Alkuperäiskieli:  englanti
Budjetti:  60 miljoonaa $
Tuotto:  90,6 miljoonaa $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Varjojen kaupungit: Luukaupunki (The Mortal Instruments: City of Bones) on vuonna 2013 ensi-iltansa saanut Harald Zwartin ohjaama ja Jessica Postigon käsikirjoittama elokuva, joka perustuu Cassandra Claren kirjoittaman Varjojen kaupungit -kirjasarjan ensimmäiseen osaan Luukaupunki.
Juoni

Clary Fray (Lily Collins) on tavallinen 15-vuotias tyttö. Eräänä iltana hän tulee todistaneeksi klubilla murhan, jota hänen paras ystävänsä Simon (Robert Sheehan) ei kuitenkaan näe laisinkaan. Kun Claryn äiti Jocelyn (Lena Headey) katoaa, Clary tutustuu komean ja ylimielisen Jacen (Jamie Campbell Bower) avulla varjometsästäjien maailmaan. Uusien varjonmetsästäjäystäviensä avulla Clary alkaa selvittää mitä hänen äidillensä oikein tapahtui ja saa samalla tietää mullistavia asioita myös itsestään.
Näyttelijät

| 0 | 1 | 2 |
| --- | --- | --- |
|  Lily Collins  | … |  Clary Fray   |
|  Jamie Campbell Bower  | … |  Jace Wayland   |
|  Jonathan Rhys Meyers  | … |  Valentine Morgenstern   |
|  Lena Headey  | … |  Jocelyn Fray   |
|  Aidan Turner  | … |  Luke Garroway   |
|  Jemima West  | … |  Isabelle Lightwood   |
|  Kevin Zegers  | … |  Alec Lightwood   |
|  Robert Sheehan  | … |  Simon Lewis   |
|  Godfrey Gao  | … |  Magnus Bane   |
|  Jared Harris  | … |  Hodge Starkweather   |
|  CCH Pounder  | … |  Madame Dorothea   |
|  Kevin Durand  | … |  Emil Pangborn   |
|  Robert Maillet  | … |  Samuel Blackwell   |
|  Stephen R. Hart  | … |  Veli Jeremiah   |
|  Chad Connell  | … |  Sinihiuksinen demoni   |
|  Harry Van Gorkum  | … |  Alaric   |
|  Hope Fleury  | … |  Nuori Clary   |
|  Elyas M'Barek  | … |  Lieutenant   |
|  Jonathan Seinen  | … |  Raziel   |
|  Chris Ratz  | … |  Eric   |
|  Alex Branton  | … |  Varjometsästäjä   |
|  Lucy DeLaat  | … |  Baarin goottityttö   |
Vesikosken voimalaitos (Pyhäjärvi)

Vesikosken voimalaitos on vesivoimalaitos Pyhäjoessa Pyhäjärvellä. Voimala otettiin käyttöön vuonna 1965.
Aiheesta muualla

Kuva voimalaitoksesta
Valtatie 666

| Valtatie 666 Kotiteollisuus |
| --- | --- | --- |

Studioalbumin tiedot
 Äänitetty : 25. syyskuuta 2017 –  26. heinäkuuta 2018
 Julkaistu: 21. syyskuuta 2018
 Formaatti: CD
 Tuottaja(t): Mikko Karmila
 Tyylilaji: rock
 Kesto: 71.12
 Levy-yhtiö: Universal Music
Listasijoitukset
  1.
Kotiteollisuuden muut julkaisut
| Vieraan vallan aurinko 2016 | Valtatie 666 2018 | Jumalattomat 2021 |
Singlet albumilta Valtatie 666
 ”Kusipää” Julkaistu: 23. helmikuuta 2018  ”Järjen ääni” Julkaistu: 5. syyskuuta 2018
Valtatie 666 on Kotiteollisuuden 16. studioalbumi, joka julkaistiin 21. syyskuuta 2018 levymerkillä Universal Music. Albumi on teemalevy, jolla käydään ihmisen ja Perkeleen vuoropuhelua.
Esikoissingle ”Järjen ääni” julkaistiin 5. syyskuuta 2018. Albumin julkaisun tiimoilta yhtye lähti ”Sötem tai saveen 2018” -kiertueelle, minkä lisäksi Jouni Hynynen ja Miitri Aaltonen tekivät duokeikkoja.
Taustaa

Albumin sävellystyö alkoi keväällä 2017. Äänitykset alkoivat syyskuussa 2017 ja kestivät heinäkuuhun 2018, mikä on yhtyeen mittakaavalla pitkä aika. Hynynen on kutsunut levyä työnimellä ”Hermoromahduksen partaalla”, ja on kuvaillut albumin tekemisprosessia ”harvinaisen pitkäksi mutta palkitsevaksi ja piinaavaksi reissuksi”, jonka tuloksena on sanoituksellisesti yhtyeen yhtenäisin levy.
Kaikki kappaleet ovat yhtyeen säveltämiä ja Jounin sanoittamia paitsi albumin nimikkokappale jonka on sanoittanut J.A. Mäki. Kotiteollisuuden kotisivujen mukaan idea albumin tekoon lähti J.A.Mäen tekstistä.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Kusipää | 3.29 |  |  |  |  |  |  |  |
| 2. | Kyy povessa | 5.55 |  |  |  |  |  |  |  |
| 3. | Järjen ääni | 3.45 |  |  |  |  |  |  |  |
| 4. | Kaikki on kaupan | 4.42 |  |  |  |  |  |  |  |
| 5. | Sädekehä | 8.06 |  |  |  |  |  |  |  |
| 6. | Taakka | 9.29 |  |  |  |  |  |  |  |
| 7. | Vääräleuka | 4.18 |  |  |  |  |  |  |  |
| 8. | Valtatie 666 | 2.17 |  |  |  |  |  |  |  |
| 9. | Pimeyden ytimeen | 5.22 |  |  |  |  |  |  |  |
| 10. | Heikoilla jäillä | 5.26 |  |  |  |  |  |  |  |
| 11. | Maailma nukahtaa | 18.23 |  |  |  |  |  |  |  |
|  |  | 71.12 |  |  |  |  |  |  |  |
Kokoonpano

Jouni Hynynen – laulu, kitarat
Miitri Aaltonen – kitara, taustalaulu
Janne Hongisto – basso, taustalaulu
Jari Sinkkonen – rummut, taustalaulu
Arvostelut

Soundi:
Keskisuomalainen: 4/5
Vicki Michelle

Vicki Michelle
Vicki Michelle (s. 14. joulukuuta 1950) on brittiläinen näyttelijä. Hän esiintyi Yvette Carte-Blanchen roolissa televisiosarjassa Maanalainen armeija iskee jälleen (1982–1992). Emmerdale-sarjassa hän on esittänyt Jonny Fosterin äitiä Patriciaa.
Aiheesta muualla

Vicki Michelle Internet Movie Databasessa. (englanniksi)
Vicki Michellen kotisivut (Arkistoitu – Internet Archive)
Topologinen aliavaruus

Topologinen aliavaruus on topologinen avaruuden osajoukko varustettuna alkuperäisen avaruuden topologian indusoimalla topologialla. Aliavaruuden topologiaa sanotaan myös indusoiduksi topologiaksi eli relatiivitopologiaksi.
Määritelmä

Olkoon  (X,\tau ) topologinen avaruus ja S jokin X:n osajoukko. Olkoon  \iota :S\hookrightarrow X inkluusio, toisin sanoen sellainen kuvaus, että  \iota (x)=x kaikilla  x\in S. Tällöin  \iota :n indusoima topologia joukossa S on  \{V\cap S\;|\;V\in \tau \}, toisin sanoen tässä topologiassa avoimia joukkoja ovat X:n avointen joukkojen ja S:n leikkaukset. Tätä inkluusion indusoimaa topologiaa sanotaan S:n relatiivitopologiaksi jonka S perii X:stä, ja joukkoa S tällä relatiivitopologialla varustettuna X:n aliavaruudeksi.
Vaihtoehtoisesti osajoukon  S\subset X relatiivitopologia voidaan määritellä karkeimmaksi topologiaksi, jolla inkluusiokuvaus  \iota :S\hookrightarrow X on jatkuva.
Yleisemmin voidaan olettaa, että  \iota  on mikä tahansa kuvaus joukosta  S topologiseen avaruuteen  X. Tällöin S :n indusoitu topologia määritellään karkeimpana topologiana, jossa  \iota  on jatkuva. Avoimia joukkoja tässä topologiassa ovat kaikki muotoa  \iota ^{-1}(U) olevat joukot, joissa  U on  X:n avoin osajoukko. Tällöin, mikäli kuvaus  \iota  on injektio,  S on homeomorfinen  X:ssä olevan kuvajoukkonsa kanssa, kun tämä joukko on varustettu indusoidulla topologialla. Tällaista kuvausta  \iota  sanotaan topologiseksi upotukseksi.
S:n aliavaruutta sanotaan avoimeksi aliavaruudeksi, jos injektio  \iota  on avoin kuvaus, toisin sanoen jos jokaisen  S:n avoimen joukon kuva tässä kuvauksessa on  X:n avoin joukko. Vastaavasti sitä sanotaan suljetuksi aliavaruudeksi, jos  \iota  on suljettu kuvaus.
Huomautuksia merkinnöistä

Merkinnöissä ei joukon ja topologisen avaruuden välillä aina tehdä selvää eroa, mikä saattaa aiheuttaa sekaannusta, kun määritelmiin ensimmäisen kerran tutustutaan. NIinpä jos  S on  X:n osajoukko ja  (X,\tau ) topologinen avaruus, saatetaan merkintöjä  S ja  X käyttää sekä joukoista  S ja  X käsitettyinä  X:n osajoukoiksi, että myös avaruuksista  (S,\tau _{S}) ja  (X,\tau _{X}) topologisina avaruuksina edellä kuvatulla tavalla. Niinpä jos esimerkiksi sanotaan, että " S on  X:n avoin aliavaruus", tarkoitetaan itse asiassa, että  (S,\tau _{S}) on  (X,\tau _{X}):n avoin aliavaruus, toisin sanoen
Esimerkkejä

Seuraavassa  \mathbb {R}  tarkoittaa reaalilukujen joukkoa tavanomaisella topologiallaan.
Luonnollisten lukujen joukon  \mathbb {N}  relatiivitopologia on diskreetti topologia.
Rationaalilukujen joukon  \mathbb {Q}  relatiivitopologia ei ole diskreetti topologia; esimerkiksi pelkän nollan käsittävä joukko {0} ei ole avoin joukko  \mathbb {Q} :ssa. Jos a ja b ovat rationaalilukuja, avoin väli (a, b) ja  \mathbb {Q} :n leikkaus on myös rationaalilukujen topologiassa avoin ja [a, b] suljettu joukko, mutta jos a ja b ovat irrationaalilukuja, niiden rationaalilukujen joukko, jotka ovat a:n ja b:n välissä, on tässä topologiassa sekä avoin että suljettu joukko.
Suljettu väli [0,1] on  \mathbb {R} :n aliavaruutena sekä avoin että suljettu, mutta  \mathbb {R} :n osajoukkona se on vain suljettu.
\mathbb {R} :n aliavaruutena joukko [0, 1] ∪ [2, 3] muodostuu kahdesta avoimesta osajoukosta (jotka samalla ovat myös suljettuja), ja sen vuoksi se on epäyhtenäinen avaruus.
Käsitellään puoliavointa väliä S = [0, 1)  \mathbb {R} :n aliavaruutena. Tällöin [0, 1/2) on avoin aliavaruudessa S, mutta ei avaruudessa  \mathbb {R} . Samoin [½, 1) on suljettu S:ssä, mutta ei  \mathbb {R} :ssä. Itsensä osajoukkona S on sekä avoin että suljettu, mutta ei  \mathbb {R} :n osajoukkona.